Bigg Boss: महिलाओें पर अभद्र टिप्पणी कर बुरे फंसे 'बिग बॉस' के ये कंटेस्टेंट, सिंगर ने ट्वीट कर लगाई फटकार  
'बिग बॉस 3' के कंटेस्टेंट पर भड़कीं चिन्मयी श्रीपदा
शो के एक कंटेस्टेंट ने की थी महिलाओं पर अभद्र टिप्पणी
चिन्मयी ने ट्वीट कर लगाई फटकार
टेलीविजन के पॉपुलर शो 'बिग बॉस (Bigg Boss)' तमिल का सीजन 3 शुरु हो चुका है. इस बार शो को कमल हासन (Kamal Haasan) होस्ट कर रहे हैं. हाल ही में तमिल सिंगर चिन्मयी श्रीपदा (Chinmayi Sripaada) ने ट्विटर पर बिग बॉस कंटेस्टेंट, होस्ट और आडियंस को झाड़ लगाई है. दरअसल, शो के एक कंटेस्टेंट और एक्टर सरवनन ने महिलाओं को लेकर एक बात कही थी, जिसमें उन्होंने कहा था कि वो कॉलेज के दिनों में बसों में इसलिए चलते थे कि लड़कियों के साथ छेड़छाड़ कर सके. सरवनन के इस अभद्र कमेंट पर आडियंस ने खूब तालियां बजाई थीं. 'मीटू मूवमेंट' के दौरान अपनी बात बेबाकी से रखने वाली सिंगर चिन्मयी ने ट्विटर पर शो के दौरान का वीडियो क्लिप शेयर किया और एक्टर का विरोध किया.
A Tamil channel aired a man proudly proclaiming he used the Public Bus Transport system to molest/grope women - to cheers from the audience.
And this is a joke. To the audience. To the women clapping. To the molester.
Damn. https://t.co/kaL7PMDw4u

चिन्मयी (Chinmayi Sripaada) ने लिखा, 'एक तमिल चैनल को गर्व के साथ ये कहते हुए दिखाया कि वो बसों का इस्तेमाल महिलाओं को साथ छेड़छाड़ करने के लिए किया करता था. आडियंस से इस पर उनको तालियां भी मिलती हैं. और ये जोक है उस आडियंस के लिए, जो महिलाएं तालियां बजा रही हैं उनके लिए और उस मोलेस्टर के लिए.' चिन्मयी की इस पोस्ट पर लोग खूब कमेंट कर रहे हैं और उनका साथ दे रहे हैं. 
बता दें पिछली साल चले 'मीटू मूवमेंट (Metoo Movement)' के दौरान सिंगर चिन्मयी (Chinmayi Sripaada) ने फेमस कवि, लेखक और गीतकार वैरामुथू (Vairamuthu) पर यौन शोषण का आरोप लगाया था. उन्होंने उन सभी महिलाओं का भी सपोर्ट किया था, जिन्होंने सोशल मीडिया पर अपने यौन शोषण की कहानी को खुलकर बताया था. बता दें पिछले साल 'मीटू मूवमेंट' को लेकर एक्टर कमल हासन (Kamal Haasan) ने कहा था, 'केवल आरोपी को ही जवाब देना चाहिए. हर किसी का जवाब देना गलत है.' पीटीआई की एक रिपोर्ट के मुताबिक कमल हासन ने कहा था, 'अगर कोई महिला निष्पक्ष तरीके से अपनी शिकायतों को कहती है तो इसमें कोई बुराई नहीं है.'